Seun se grafsteen uiteindelik op | Maroela Media
Die Engelbrecht-egpaar en vele ander geliefdes van mense wat oor die afgelope twee jaar by Zandfontein begrawe is, kon sedertdien nie grafstene by nuwe grafte oprig nie weens probleme wat ervaar is toe die Tshwane-metro ná die plaaslike verkiesing in 2016 van ANC- na DA-leierskap omgeskakel het.
'n Woordvoerder van die Tshwane-metro het vroeër aan Maroela Media gesê die stad het baie skuld van die ANC-administrasie "geërf" en dat daar nie geld in die begroting was om die betonstroke, wat nodig is vir die basis van die grafstene, te lê nie. Onderhoud by talle begraafplase reg oor die stad het ook erg in die slag gebly.
Die metro het vir die nuwe finansiële jaar, wat van Julie 2017 tot Junie 2018 strek, nagenoeg R2,1 miljoen begroot het vir verfraaiingprojekte vir die stad wat ook begraafplase insluit. Zandfontein se betonstroke is uiteindelik in Augustus gelê. Toe dié stap gedoen is, kon die Engelbrechts die langverwagte steen vir Christo laat maak en dit is vandeesweek by sy graffie opgerig.
"Op 5 November is Christo'tjie twee jaar gelede dood. Toe ons sy steen oprig het dit gevoel of ons weer begrafnis gehou het. Die seer is rou maar ons is dankbaar dat sy naampie uiteindelik op is. 'n Groot steen vir 'n klein seuntjie wat reuse spore agtergelaat het," het Marisa Donderdag aan Maroela Media gesê.
Die gesin besoek elke Sondag ná kerk Christo se graf en moes 'n geruime tyd tussen die vervalle grafte blommetjies op hul seuntjie se graf sit "net om dit bietjie mooier te kon maak". "Ons is bitterlik dankbaar dat daar nou 'n steen is. Nou gaan Christo'tjie nie meer net 'n naamlose hopie grond wees nie."
Volgens Louis is deel van die rouproses ná die dood van 'n kind is om 'n steen vir die kind te kan oprig.
Christo se grafsteen. Foto: Verskaf
DA Pretoria Zandfontein
Hof sê oor borgtog van man wat seun (15) glo skiet
Reddingswerkers red bewustelose man uit hyskraan
Ai tog my hart sommer nou baie seer Pragtige ou seuntjie sterkte vir die familie
Ek is baie bly om te hoor dat jul seuntjie se graf nou sy naampie ophet. My vraag is, hoeveel van die R2.1miljoen (wat in elkgeval bitter min geld is) gaan werklik gebruik word op begrafplase? As kind (in die jare 80) het ek ure lank in die Zandfontein begrafplaas rondgeloop, en na die grafte gekyk – die begrafplaas was 'n lushof vir die oë gewees, met hoë bome, mooi tuine, en mooi versorgde grafte. Vandag is dit afskuwelik, die pad het slaggate, daar isnie dromme om vullis in te gooi nie, vullis lê in die strate, en tussen die… Lees meer »
Mens voel nie veilig daar nie en dis net aan die hoofweg se kant wat dit versorg lyk! Gaan dieper in die begrafplaas, in die ouer deel, en dit lyk sleg Die gate in die gras van vervalle grafte – sonder name het my ook al lelik laat seer kry! Die gras is so lank en skielik die gat …… Daarom wil ek nie begrawe word nie want die vet weet ek sal "opstaan" en trek! Kis en al
Ek was die 11 by die Heaterdale begrafplaas. Groot was my verbasing die werkers wat die plek moet onderhou en skoon maak le onder due bome en slaap. So trek hulle salarisse vir leeg le.